11.4.2023
DA
Den Europæiske Unions Tidende
C 126/5
Anmeldelse af en planlagt fusion (Sag M.11068 – RLBNW / ASM / BETA PURA) Behandles eventuelt efter den forenklede procedure (EØS-relevant tekst)
(2023/C 126/04)
1.
Den 28. marts 2023 modtog Kommissionen i overensstemmelse med artikel 4 i Rådets forordning (EF) nr.
139/2004 anmeldelse af en planlagt fusion (1).
Anmeldelsen vedrører følgende virksomheder: — Raiffeisenlandesbank Niederösterreich-Wien AG (»RLBNW«) (Østrig), der kontrolleres af Raiffeisen-Holding Niederösterreich-Wien reg.Gen.m.b.H. (Østrig) — AGRANA Sales & Marketing GmbH (»ASM«) (Østrig), der kontrolleres af AGRANA Beteiligungs-Aktiengesellschaft (Østrig) — Beta Pura GmbH (»Beta Pura«) (Østrig), der kontrolleres af ASM og Amalgamated Sugar Company (USA).
RLBNW og ASM erhverver fælles kontrol, jf. fusionsforordningens artikel 3, stk.
1, litra b), og artikel 3, stk.
4, over Beta Pura GmbH.
Den planlagte fusion gennemføres gennem opkøb af aktier.
2.
De deltagende virksomheder er aktive på følgende områder:
— RLBNW er en østrigsk kombineret detail- og engrosbank, der er medlem af den østrigske Raiffeisen Bankengruppe — ASM er et datterselskab af AGRANA Beteiligungs-Aktiengesellschaft, hvis aktiviteter er opdelt i tre segmenter: sukker, stivelse og frugt.
Sukkersortimentet omfatter en lang række sukkerprodukter og biprodukter, f.eks.
såsom melasse, roepulp og andre foderkomponenter — Beta Pura driver et anlæg til krystallisering af betain, der forarbejder naturlig flydende betain til naturlig krystallinsk betain og biprodukter.
3.
Efter en foreløbig gennemgang af sagen finder Kommissionen, at den anmeldte fusion muligvis er omfattet af fusionsforordningen.
Den har dog endnu ikke taget endelig stilling hertil.
Det bemærkes, at denne sag eventuelt vil blive behandlet efter den forenklede procedure i overensstemmelse med Kommissionens meddelelse om en forenklet procedure for behandling af bestemte fusioner efter Rådets forordning (EF) nr.
139/2004 (2).
4.
Kommissionen opfordrer alle interesserede tredjeparter til at fremsætte eventuelle bemærkninger til den planlagte fusion.
Alle bemærkninger skal være Kommissionen i hænde senest 10 dage efter offentliggørelsen af denne meddelelse.
Angiv altid referencen: M.11068 — RLBNW / ASM / BETA PURA (1) EUT L 24 af 29.1.2004, s. 1 (»fusionsforordningen«).
(2) EUT C 366 af 14.12.2013, s.
5.